ບົດຮຽນທີ 6 ສໍາລັບສະບາໂຕທີ 8, 2026
ຂອງປະທານຝ່າຍຈິດວິນຍານ

““ຈົ່ງ​ຕັ້ງ​ຈຸດ​ມຸ່ງໝາຍ​ຫາ​ຄວາມຮັກ ຈົ່ງ​ຮ້ອນ​ໃຈ​ສະແຫວງ​ຫາ​ຂອງ​ປະທານ​ຝ່າຍ​ພຣະວິນຍານ ໂດຍ​ສະເພາະ​ແມ່ນ​ຂອງ​ປະທານ​ໃນ​ການ​ປະກາດ​ພຣະທຳ.”


ເຫັນໄດ້ຢ່າງຊັດເຈນວ່າຄຣິດຕະຈັກໃນເມືອງໂກຣິນໂທໄດ້ແຕກແຍກກັນເປັນຫລາຍປະເດັນ. ພວກເຂົາບໍ່ເຫັນດີກັບຜູ້ເທດສະໜາ ກ່ຽວກັບວິທີການກິນ, ການແຕ່ງງານ ຫລື ການຢູ່ເປັນໂສດ; ແລະ ສິ່ງໜຶ່ງກໍ່ຄື ຂອງປະທານຝ່າຍຈິດວິນຍານວ່າ ຂອງໃຜຄວນໄດ້ຮັບການຍົກຍ້ອງຫລາຍທີ່ສຸດ

ເມື່ອ ອຈ ໂປໂລໄດ້ຕອບບັນຫານີ້ໃນເບື້ອງຕົ້ນໄປແລ້ວ, ເພິ່ນກໍ່ໄດ້ສະແດງໃຫ້ເຫັນວ່າ ຂອງປະທານຝ່າຍຈິດວິນຍານນັ້ນໄດ້ປ່ຽນຈາກບັນຫາ ໃຫ້ກາຍເປັນເຄື່ອງມືຂອງຄວາມສາມັກຄີໄດ້ແນວໃດ(1 ກຣທ 12-14).

ຂອງປະທານອັນໃດດີທີ່ສຸດ? ບໍ່ມີບໍ! ເປັນຫຍັງ?

· ຂອງປະທານຝ່າຍຈິດວິນຍານ:
· ມີຂອງປະທານຫລາຍຢ່າງແຕ່ຜູ້ໃຫ້ມີຜູ້ດຽວ.
· ມີຮ່າງກາຍດຽວ ແຕ່ຫລາາຍພາກສ່ວນ.
· ອົງປະກອບທີ່ລວມກັນເປັນໜຶ່ງ:
· ຄວາມເປັນເລີດແຫ່ງຄວາມຮັກ.
· ຂອງປະທານພິເສດ:
· ຂອງປະທານແຫ່ງການເວົ້າພາສາຕ່່າງໆ.
· ຂອງປະທານແຫ່ງການເຜີຍພຣະວັດຈະນະ.

ຂອງປະທານຝ່າຍຈິດວິນຍານ
ຂອງປະທານຫລາຍຢ່າງ ແຕ່ມີຜູ້ໃຫ້ຜູ້ດຽວ
““ຂອງ​ປະທານ​ຈາກ​ພຣະວິນຍານ​ນັ້ນ ມີ​ຢູ່​ຫລາຍ​ຢ່າງ​ດ້ວຍ​ກັນ, ແຕ່​ແມ່ນ​ພຣະວິນຍານ​ອົງ​ດຽວກັນ. 1 ໂກຣິນໂທ‬ 
ໃຜເປັນຜູ້ມອບຂອງປະທານໃຫ້? (1 ກຣທ 12:4-6)
	1 ກຣທ 12:4
	ມີສິິ່ງທີ່ແຕກຕ່າງກັນຄື
	ຂອງປະທານ
	ແຕ່ວ່າຄືກັນທາງດ້ານ
	ພຣະບິດາ

	1 ກຣທ 12:5
	
	ພັນທະກິດ
	
	ພຣະບຸດ

	1 ກຣທ 12:6
	
	ວຽກງານ
	
	ພຣະວິນຍານ


ຂອງປະທານຝ່າຍຈິດວິນຍານ 			ຜູ້ປະທານໃຫ້

ເພື່ອຊ່ວຍໃຫ້ພວກເຮົາເຂົ້າໃຈຄວາມສໍາພັນລະຫວ່າງຂອງປະທານຝ່າຍຈິດວິນຍານ ແລະ ຜູ້ປະທານຂອງປະທານເຫລົ່ານັ້ນ, ອຈ ໂປໂລ ໃຊ້ສາມຄໍາເພື່ອລະບຸເຖິງຄວາມຫລາກຫລາຍຂອງ ຂອງປະທານເຫລົ່ານັ້ນ, ໄດ້ແກ່: ຂອງປະທານການຮັບໃຊ້ ແລະ ການປະຕິບັດວຽກງານ
ຢ່າງໃດກໍ່ຕາມ, ຜູ້ປະທານໃຫ້ມີພຽງພຣະເຈົ້າອົງດຽວ ແຕ່ສາມພຣະພາກ: ພຣະວິນຍານບໍຣິສຸດ; ພຣະເຢຊູ; ແລະ ພຣະບິດາ. ທັງສາມພຣະພາກນີ້ ເຮັດວຽກຮ່ວມກັນ (ຢຮ 14:16).
ແຕ່ພຣະເຈົ້າບໍ່ໄດ້ປະທານຂອງປະທານໃຫ້ແບບ “ເທບພະເຈົ້າ” ຂອງຊາວໂລກມອບໃຫ້ (1 ກຣທ 12:2). ບໍ່ມີການເລືອກຂອງປະທານໃຫ້ແບບແບ່ງຕາມລໍາດັບ.

ຂອງປະທານຫລາຍຢ່າງ ແຕ່ມີຜູ້ໃຫ້ຜູ້ດຽວ
“ຂອງ​ປະທານ​ຈາກ​ພຣະວິນຍານ​ນັ້ນ ມີ​ຢູ່​ຫລາຍ​ຢ່າງ​ດ້ວຍ​ກັນ, ແຕ່​ແມ່ນ​ພຣະວິນຍານ​ອົງ​ດຽວກັນ. 1 ໂກຣິນໂທ‬ 
ເປັນຫຍັງພຣະເຈົ້າຈຶ່ງປະທານຂອງປະທານທີ່ແຕກຕ່າງກັນ ໃຫ້ແກ່ຄົນຕ່າງໆ? (1 ກຣທ 12:7)
ຂອງປະທານຝ່າຍຈິດວິນຍານນັ້ນໃຊ້ “ເພື່ອປະໂຫຍດ” ຂອງຄຣິດຕະຈັກ. ມີແຕ່ພຣະເຈົ້າເທົ່ານັ້ນທີ່ຮູ້ວ່າໃຜແດ່ທີ່ສາມາດໃຊ້ຂອງປະທານເພື່ອບັນລຸດເປົ້າໝາຍນັ້ນໄດ້





ມີຮ່າງກາຍດຽວ ແຕ່ຫລາຍພາກສ່ວນ
““ເຖິງ​ວ່າ​ຮ່າງກາຍ​ເປັນ​ອັນ​ດຽວ ກໍ​ຍັງ​ມີ​ອະໄວຍະວະ​ຫລາຍ​ສ່ວນ ແລະ​ອະໄວຍະວະ​ເຫຼົ່ານັ້ນ ແມ່ນ​ຈະ​ມີ​ຫລາຍ​ສ່ວນ ກໍ​ຍັງ​ເປັນ​ກາຍ​ດຽວກັນ​ສັນໃດ ພຣະຄຣິດ​ກໍ​ຊົງ​ເປັນ​ສັນນັ້ນ.” 1 ໂກຣິນໂທ‬ 
ພຣະເຈົ້າເປັນໜຶ່ງດຽວ, ແລະ ແຕ່ລະພຣະອົງໃນພຣະເຈົ້າມີໜ້າທີ່ຂອງຕົນເອງເຊັ່ນດຽວກັນ, ຄຣິດຕະຈັກກໍ່ເປັນໜຶ່ງດຽວກັນ ແຕ່ລະສ່ວນປະກອບຂອງຄຣິດຕະຈັກກໍມີໜ້າທີ່ຂອງຕົນເອງໃນຖານະເປັນສ່ວນໜຶ່ງຂອງພຣະກາຍຂອງພຣະຄຣິດເທິງໂລກໜ່ວຍນີ້ເຊັ່ນກັນ. (1 ກຣທ 12:12-13).
ອຈ ໂປໂລ ໃຊ້ການປຽບທຽບຮ່າງກາຍມະນຸດກັບຄຣິດຕະຈັກ ເພື່ອເນັ້ນຢໍ້າເຖິງຄວາມເປັນໜຶ່ງດຽວໃນຄວາມຫລາກຫລາຍ. ດວງຕາມີ ຂອງປະທານແຫ່ງການເບິ່ງເຫັນ, ແຕ່ຫູບໍ່ສາມາດເບິ່ງເຫັນໄດ້, ແຕ່ຫູກໍ່ສາມາດໄດ້ຍິນ ແບບທີ່ຕາບໍ່ສາມາດເຮັດໄດ້, ທັງສອງເຮັດວຍກຮ່ວມກັນໂດຍການເຮັດວຽກຮ່ວມກັນ. ໃນທໍານອງດຽວກັນ ໃນຄຣິດຕະຈັກ ແຕ່ລະຄົນຄວນເຮັດໜ້າທີ່ຂອງຕົນເອງຕາມຂອງປະທານທີ່ຕົນເອງໄດ້ຮັບ (1 ກຣທ 12:28-30).
ສິ່ງນີ້ໝາຍຄວາມວ່າ ທຸກຄົນມີຄວາມຈໍາເປັນ, ບໍ່ມີໃຜຍິ່ງໃຫຍ່ກວ່າໃຜ, ທຸກຄົນຄວນຫ່ວງໄຍ ຄວາມເປັນຢູ່ທີ່ດີຂອງຄົນອື່ນ; ແລະ ທຸກຄົນຄວນເຮັດວຽກງານໜ້າທີ່ເພື່ອຄວາມເປັນໜຶ່ງດຽວຂອງຄຣິດຕະຈັກ (1 ກຣທ 12:15-27).

ອົງປະກອບທີ່ລວມກັນເປັນໜຶ່ງ
ຄວາມເປັນເລີດແຫ່ງຄວາມຮັກ
“ແຕ່​ເຈົ້າ​ທັງຫລາຍ ຈົ່ງ​ຮ້ອນໃຈ​ສະແຫວງ​ຫາ​ຂອງ​ພຣະຣາຊທານ​ອັນ​ສຳຄັນ​ກວ່າ​ນັ້ນ. ແລະ​ເຮົາ​ຈະ​ສຳແດງ​ທາງ​ອັນ​ດີ​ຫລາຍກວ່າ​ນັ້ນ​ອີກ ແກ່​ພວກເຈົ້າ.” 1 ໂກຣິນໂທ‬ 
ຄວາມຮັກບໍ່ແມ່ນຂອງຂວັນ ແຕ່ເປັນ“ທາງທີ່ດີທີ່ສຸດ” (1 ກຣທ 12:31). ເປັນຜົນຈາກພຣະວິນຍານບໍຣິສຸດໃນຊີວິດຂອງຜູ້ເຊື່ອ (ຄລຕ 5:22). ຂອງປະທານຝ່າຍຈິດວິນຍານ ຈະໃຊ້ໄດ້ຢ່າງຖືກຕ້ອງກໍ່ຕໍ່ເມື່ອຜ່ານທາງຄວາມຮັກເທົ່ານັ້ນ.
ຂອງປະທານແຫ່ງການເວົ້າ, ການແປພາສາຕ່າງໆ ຖ້າຫາກປາສະຈາກຄວາມຮັກແລ້ວກໍ່ຄືກັບ “ສິ່ງທີ່ສົ່ງສຽງດັງກ້ອງກັງວານ” ແຕ່ບໍ່ມີຜົນຕໍ່ຜູ້ຟັງ , ຂອງປະທານແຫ່ງຄໍາພະຍາກອນ, ຂອງປະທານແຫ່ງຄວາມຮູ້ ແລະ ຂອງປະທານແຫ່ງຄວາມເຊື່ອ ຖ້າຫາກປາສະຈາກຄວາມຮັກແລ້ວ ກໍ່ໄຮ້ຄ່າ, ຂອງປະທານແຫ່ງຄວາມເອື້ອເຟື້ອເພື່ອແພ່  ແລະ ຂອງປະທານອື່ນໆກໍ່ເຊັ່ນກັນ, ຖ້າປາສະຈາກຄວາມຮັກແລ້ວ ກໍ່ໄຮ້ຄ່າ (1 ກຣທ 13:1-3).

1 ກຣທ 13:4-7 ໃຫ້ຄໍາແນະນໍາທີ່ໝັ້ນຄົງສໍາລັບການປະພຶດທີ່ຖືກຕ້ອງຂອງການໃຊ້ຂອງປະທທານຝ່າຍຈິດວິນຍານ:



ຂອງປະທານພິເສດ
ຂອງປະທານໃນການເວົ້າພາສາຕ່າງໆ
““ເພາະ​ສະນັ້ນ ຄົນ​ທີ່​ເວົ້າ​ພາສາ​ແປກໆ​ໄດ້​ນັ້ນ ຄວນ​ພາວັນນາ​ອະທິຖານ ຂໍ​ໃຫ້​ຕົນເອງ​ແປ​ພາສາ​ທີ່​ຕົນ​ເວົ້າ​ນັ້ນ​ດ້ວຍ.” 1 ໂກຣິນໂທ‬ 
ການທີ່ ອຈ ໂປໂລ ເນັ້ນຢໍ້າເຖິງຂອງປະທານແຫ່ງການເວົ້າພາສາແປກໆ ແລະ ການໃຊ້ທີ່ຖືກຕ້ອງນັ້ນ, ສະແດງໃຫ້ເຫັນວ່າ ສະມາຊິກໃນຄຣິດຕະຈັກໂກຣິນໂທໃຊ້ຂອງປະທານນີ້ໃນທາງທີ່ຜິດ ເຮັດໃຫ້ເກີດຄວາມວຸ້ນວາຍ ແລະ ຄວາມສັບສົນໃນການນະມັດສະການໃນກຸ່ມຄົນທົ່ວໆໄປ (1 ກຣທ 14:23).
ຂອງປະທານແຫ່ງການເວົ້າພາສາແປກໆ ແມ່ນຄວາມສາມາດໃນການເວົ້າຂອງພາສາມະນຸດ ຫລືພາສາຂອງທູດສະຫວັນທີ່ພວກເຮົາບໍ່ຄຸ້ນເຄີຍ (1 ກຣທ 13:1). ເມື່ອຜູ້ຟັງບໍ່ເຂົ້າໃຈພາສານັ້ນ ກໍຈໍາເປັນຕ້ອງມີການແປ (ກຈກ 2:8; 1 ກຣທ 14:2, 13-14, 27-28).
ຄວາມປາດຖະໜາຂອງອາຈານໂປໂລ ທີ່ວ່າ: ທຸກຄົນຄວນເວົ້າພາສາແປກໆນັ້ນ, ຖືກຕີຄວາມໝາຍຜິດ ໂດຍມີຜູ້ທີ່ຄິດວ່າພວກເຮົາທຸກຄົນຄວນມີຂອງປະທານໂຕນັ້ນ (1 ກຣທ 14:5).
ໃນຄວາມເປັນຈິງ, ຂອງປະທານຂອງແຕ່ລະຄົນອາດແຕກຕ່າງກັນ ແລະ ຄົນໜຶ່ງອາດມີຫລາຍກວ່າ 1 ຂອງປະທານ, ພຣະວິນຍານບໍຣິສຸດຊົງສໍາແດງໃຫ້ແຕ່ລະຄົນ ເພື່ອຜົນປະໂຫຍດສ່ວນລວມ ດັ່ງນັ້ນບໍ່ແມ່ນວ່າທຸກຄົນຈະໄດ້ຮັບຂອງປະທານທີ່ຄືກັນ(1 ກຣທ 14:1).” (1 ກຣທ 12:7 ). 

ຂອງປະທານແຫ່ງການເຜີຍຄໍາພະຍາກອນ
“ແຕ່​ພວກ​ທີ່​ປະກາດ​ພຣະທຳ​ກໍ​ເວົ້າ​ກັບ​ມະນຸດ ເພື່ອ​ໃຫ້​ເສີມສ້າງ​ພວກເຂົາ​ຈະເລີນ​ຂຶ້ນ ແລະ​ເປັນ​ການ​ໜູນໃຈ ແລະ ເລົ້າໂລມ​ໃຈ​ພວກເຂົາ.” 1 ໂກຣິນໂທ‬ 
ພວກເຮົາບໍ່ຄວນຈໍາກັດຂອງປະທານແຫ່ງການເຜີຍພຣະວັດຈະນະຂອງພຣະເຈົ້າໄວ້ ພຽງເພາະຖືວ່າເປັນການທໍານາຍໃນອະນາຄົດ, ເພາະປະໂຫຍດຫລັກຂອງການເຜີຍແຜ່ຄໍາພະຍາກອນແມ່ນເພື່ອການເສີມສ້າງ, ການຕັກເຕືອນ, ແລະ ການປອບໂຍນ (1 ກຣທ14:3).

ອຈ ໂປໂລ ເນັ້ນວ່າຂອງປະທານນີ້ແມ່ນເໜືອຂອງປະທານອື່ນໆ (1 ກຣທ 14:1, 4, 22-25). ແຕ່ເພິ່ນຍັງເນັ້ນຢໍ້າໃຫ້ໃຊ້ຂອງປະທານນີ້ຢ່າງຖືກຕ້ອງ ເພື່ອບໍ່ໃຫ້ເກີດຄວາມສັບສົນ: ““ຈົ່ງ​ເຮັດ​ທຸກສິ່ງ​ໃຫ້​ຖືກຕ້ອງ​ແລະ​ມີ​ລະບຽບ.”


ໃນຖານະຂອງປະທານສະເພາະຂອງຄຣິດຕະຈັກທີ່ເຫລືອຢູ່, ຂອງປະທານນີ້ໄດ້ສະແດງອອກຢ່າງໂດດເດັ່ນໃນຊີວິດ ແລະ ວຽກງານຂອງທ່ານ ນາງ ເອເລັນ ຈີ ໄວທ໌ Ellen G. White (ພນມ 12:17; 19:10). ແຕ່ພວກເຮົາຈະຮູ້ໄດ້ແນວໃດວ່າຜູ້ເຜີຍຄໍາພະຍາກອນນີ້ແມ່ນແທ້ຈິງ?

· ເຫດການໃນອະນາຄົດທີ່ພະຍາກອນໄວ້, ຖ້າບໍ່ແມ່ນເຫດການທີ່ມີເງື່ອນໄຂ, ສິ່ງນັ້ນຈະເກີດຂຶ້ນຈິງ (ພບຍສ 18:22; ຢຣມຢ 28:8-9; ຢນ 4:2)
· ຄໍາສອນຂອງຜູ້ເຜີຍຄໍາພະຍາກອນ ຈະຕ້ອງສອດຄ່ອງກັບຄໍາສອນຂອງບັນດາຜູ້ເຜີຍຄໍາພະຍາກອນໃນອະດີດ, ແລະ ສອດຄ່ອງກັບພຣະຄໍາພີ
(ພບຍສ 13:1-3; ອຊຢ 8:20)
· ຜູ້ເຜີຍຄໍາພຣະຍາກອນຕ້ອງເປັນພະຍານເຖິງການບັງເກີດຂອງພຣະເຢຊູ
(1 ຢຮ 4:1-3)
· ຊີວິດຂອງຜູ້ເຜີຍຄໍາພະຍາກອນຕ້ອງສອດຄ່ອງກັບຄໍາເທດສະໜາໃນພຣະຄໍາພີທີ່ລາວໄດ້ປະກາດ(ມທ 7:15-20)


EGW (Ye Shall Receive Power, July 1)
“ໃນການຈັດຕຽມທັງໝົດຂອງພຣະຜູ້ເປັນເຈົ້າ, ບໍ່ມີສິ່ງໃດຈະງົດງາມໄປກວ່າແຜນການຂອງພຣະອົງໃນການປະທານຂອງປະທານທີ່ຫຼາກຫຼາຍໃຫ້ແກ່ຊາຍ ແລະ ຍິງ. ຄຣິສຕະຈັກແມ່ນສວນຂອງພຣະອົງ, ທີ່ຖືກປະດັບປະດາດ້ວຍຕົ້ນໄມ້, ພືດ, ແລະ ດອກໄມ້ນານາພັນ. ພຣະອົງບໍ່ໄດ້ຄາດຫວັງໃຫ້ຕົ້ນຫຍ້າຍຸບຍອບ (ຫຍ້າໜາມ)ເຕີບໃຫຍ່ຈົນມີຂະໜາດເທົ່າຕົ້ນເຊດາ, ຫຼື ໃຫ້ຕົ້ນສູງເທົ່າຕົ້ນຕານທີ່ສະຫງ່າງາມ. ຫຼາຍຄົນອາດຈະໄດ້ຮັບການຝຶກອບຮົມດ້ານສາສະໜາ ແລະ ດ້ານສະຕິປັນຍາຢ່າງຈຳກັດ, ແຕ່ພຣະເຈົ້າມີວຽກງານໃຫ້ຄົນກຸ່ມນີ້ເຮັດ, ຖ້າພວກເຂົາຮັບໃຊ້ດ້ວຍຄວາມຖ່ອມໃຈ ແລະ ວາງໃຈໃນພຣະອົງ…”
ຂອງປະທານທີ່ແຕກຕ່າງກັນໄດ້ຖືກປະທານໃຫ້ແກ່ແຕ່ລະຄົນທີ່ແຕກຕ່າງກັນ, ເພື່ອໃຫ້ຜູ້ຮ່ວມງານໄດ້ຮູ້ສຶກເຖິງຄວາມຕ້ອງການເຊິ່ງກັນ ແລະ ກັນ. ພຣະເຈົ້າຊົງປະທານຂອງປະທານເຫຼົ່ານີ້, ແລະ ສິ່ງເຫຼົ່ານັ້ນຖືກນຳມາໃຊ້ໃນການຮັບໃຊ້ພຣະອົງ, ບໍ່ແມ່ນເພື່ອຍົກຍ້ອງຜູ້ທີ່ຄອບຄອງ, ບໍ່ແມ່ນເພື່ອຍົກຍ້ອງມະນຸດ, ແຕ່ເພື່ອຍົກຍ້ອງພຣະຜູ້ໄຖ່ຂອງໂລກ. ຂອງປະທານເຫຼົ່ານີ້ມີໄວ້ເພື່ອໃຊ້ສຳລັບຜົນປະໂຫຍດຂອງມວນມະນຸດທັງໝົດ, ໂດຍການເປັນຕົວແທນຂອງຄວາມຈິງ, ບໍ່ແມ່ນການເປັນພະຍານໃຫ້ກັບຄວາມເທັດ.









ສິ່ງທີ່ຄວາມຮັກເຮັດ


ມີຄວາມອົດທົນ


ມີຄວາມກະລຸນາ


ສິ່ງທີ່ຄວາມຮັກບໍ່ໄດ້ເຮັດ


ອິດສາ


ໂອ້ອວດ


ຍົກຍ້ອງຕົນເອງ


ຫຍາບຄາຍ


ເຫັນແກ່ໂຕ


ໃຈຮ້າຍງ່າຍ


ການຖືໂທດໂກດເຄືອງໃຜ


ຊື່ນຊົມໃນສິ່ງຊົ່ວຮ້າຍ


ມີຄວາມຊື່ນຊົມໃນຄວາມຈິງ


ຈະມີຄວາມສູ້ທົນທຸກຢ່າງ


ເຊື່ອ, ໄວ້ໃຈ


ອົດທົນໃນທຸກສິ່ງ


ຍອມຮັບໃນຄວາມຈິງ



ອຈ ເປົາໂລຍົກຕົວຢ່າງຂອງປະທານຫຍັງແດ່? ໃນບັນດາຂອງປະທານຫລາຍຢ່າງທີ່ມີຢູ່
 (1 ກຣທ 12:8-10; ໂຣມ 12:6-8; ອຟຊ 4:11-12)


ຖ້ອຍຄໍາແຫ່ງສະຕິປັນຍາ


ຖ້ອຍຄໍາແຫ່ງຄວາມຮູ້


ຄວາມເຊື່ອ


ສຸຂະພາບ


ເຮັດການອັດສະຈັນ


ການພະຍາກອນ


ການໄຈ້ແຍກຝ່າຍຈິດວິນຍານ


ເວົ້າພາສາຕ່າງໆ


ແປພາສາຕ່າງໆ


ໂຣມ 12:6-8


ການຮັບໃຊ້


ການສັ່ງສອນ


ການຕັກເຕືອນ


ການເອື້ອເຟື້ອເພື່ອແຜ່


ການເປັນຜູ້ນໍາ


ການມີຄວາມເມດຕາ


ອຟຊ 4:11-12


ການເປັນອັກຄະສາວົກ


ການປະກາດ


ການເປັນສາສະໜາຈານ


1 ກຣທ 12:8-10


